Michael Wagener

Michael Wagener (født 25. april 1949 i Wuppertal) er en tysk musikkprodusent. Han er kreditert for produksjon, innspilling, miks og mastring på en rekke utgivelser der mange har solgt til gull og platina.Diskografi på Wageners egen nettside

Wagener var gitarist i Accept før Wolf Hoffmann ble med i bandet. Da innså han sine begrensninger og ga opp virket som utøvende musiker.«Michael Wagener, biographical information» på Wageners egen nettside. Han dannet Double Trouble Productions sammen med Udo Dirkschneider, sangeren i Accept, og gjorde mange av sine første produksjonsjobber sammen med ham.John Parks: «Udo Dirkschneider (ex Accept) talks about his new lineup of U.D.O., new tour and album» i Legendary Rock Interviews 13. mai 2013 Wagener utviklet et vennskap med Don Dokken da Dokken besøkte Tyskland, noe som resulterte i det første selvstendige produsentoppdraget hans for Dokkens første album Breaking the Chains.John Parks: «Don Dokken talks early days, acoustic shows and much more» i Legendary Rock Interviews 7. desember 2012 Senere har Wagener hatt en fremgangsrik karriere med arbeid hovedsakelig for heavy metal-band, men han har f.eks. også gjort miksingen for Janet Jacksons singel «Black Cat» fra albumet Rhythm Nation 1814 (1989).Mitch Gallagher: «Studio Legends: Michael Wagener» i Premier Guitar 28. juli 2013

 Referanser 

Kategori:Tyske plateprodusenter
Kategori:Personer fra Wuppertal
Kategori:Fødsler i 1949